cyanic-selkie/wikianc huggingface dataset:
আশাগি লামিয়া
শিক্ষা
লামিয়া ভারতের কেরালার থলসেরীর মামবরম ইংলিশ মিডিয়াম স্কুল হতে তাঁর স্কুল জীবনের পড়াশোনা সম্পন্ন করেছেন। বাল্যকালে সংগীত, নৃত্য, ফটোগ্রাফি এবং নাটকে অধিক রুচি থাকার কারণে, লামিয়া আসান মেমোরিয়াল কলেজ অফ আর্টস অ্যান্ড সায়েন্সে (ইউওএম) ভর্তি হন। তিনি উক্ত প্রতিষ্ঠান থেকে বিএস (ভিজ্যুয়াল যোগাযোগ) এবং পেরিয়ার বিশ্ববিদ্যালয় হতে গণযোগাযোগ ও সাংবাদিকতা বিভাগে এমএ সম্পন্ন করেছেন। আসান মেমোরিয়াল কলেজ অফ আর্টস অ্যান্ড সায়েন্সে পড়াশোনা করাকালীন তিনি জাতীয় শিশু উন্নয়ন কাউন্সিলের কেরল অঞ্চল দ্বারা পরিচালিত শিশুশ্রম ও শিশু ভিক্ষা বিষয়ে জাতীয় ফটোগ্রাফি প্রতিযোগিতায় পুরস্কার লাভ করেছিলেন এবং টুগেদার ফরএভার নামক স্বল্পদৈর্ঘ্যের চলচ্চিত্রে একটি পার্শ্ব চরিত্রে অভিনয় করেছিলেন। উক্ত চলচ্চিত্রে একটি সম্পর্কের মধ্যে অস্বাভাবিক ঈর্ষার চিত্রায়ন করা হয়েছে।
কাজ
অভিনেত্রী হিসেবে তিনি বেশ কয়েকটি স্বল্পদৈর্ঘ্যের চলচ্চিত্রে অভিনয় করেছেন। খুব অল্প সময়ের মধ্যেই, লামিয়া টেলিভিশন অনুষ্ঠানে উপস্থাপনার কাজ পেয়ে যান। পরবর্তীতে তিনি সংবাদপত্র সম্পাদনা করা, স্ক্রিপ্ট ও চিত্রনাট্য রচনা ও পরিচালনা, ব্যবসায়িক ব্যক্তিত্বদের সাক্ষাৎকার গ্রহণ এবং সাপ্তাহিক ওমান ডেইলি অবজারভারের সিটি টক বিভাগে অবদান রাখার মতো গুরুত্বপূর্ণ কাজে সংযুক্ত হয়ে যান। তাঁর কাজগুলো ন্যূনতম শব্দ এবং ক্রিয়াসহ সহজভাবে বার্তা পরিবেশনের জন্য অধিক পরিচিত।
লামিয়া নিয়মিতভাবে বৈশ্বিক বিষয়ে সাংবাদিকতার মাধ্যমে তাঁর উদ্বেগকে প্রকাশ করে থাকেন, তাঁর উদ্বেগের বিষয়ের মধ্যে আছে- প্রাকৃতিক সম্পদের দায়িত্বহীন অপব্যবহারের ফলে জলবায়ুর পরিবর্তন। এই বিষয়ে তিনি বলেন যে, "... আমরা প্রকৃতির জল পূরণের চেয়ে দ্রুত জল গ্রহণ করছি; সম্পদের অসমঞ্জস বিতরণ এবং শিক্ষা ব্যবস্থায় অসম প্রসার।" তিনি আরও বলেন যে, "... সাম্প্রতিক বছরগুলোতে ব্যক্তিগত প্রশিক্ষণ নেওয়ার সংখ্যা বেড়ে যাচ্ছে, এমনকি সে সকল অঞ্চলে শিক্ষাদানের পারিশ্রমিক কম সেখানেও..."। শুধুমাত্র এই সকল বিষয়েই নয়, এছাড়াও আশেপাশে প্রয়োজনীয় জিনিসগুলি পরিবর্তনের জন্য তিনি গভীর আবেগ প্রকাশ করেন।
তিনি জাতীয় দেশপ্রেম সম্পর্কে একটি পাবলিক সার্ভিস পাওয়ারপয়েন্ট উপস্থাপনা করেছেন এবং কয়েক বছর ধরে কালিকটের চারপাশে ব্যবসায়িক চ্যালেঞ্জ এবং বিবর্তন বিষয়ে কাজ করার স্বার্থে স্মৃতি আয়ুকার লিমিটেডের ব্যবস্থাপনা পরিচালক জনাব কে. মোহনান নায়ারের সাক্ষাৎকার নিয়েছেন।
লামিয়ার বেশ কয়েকটি কাজের মধ্যে একজন চিত্রনাট্য লেখক এবং পরিচালক হিসেবে উল্লেখযোগ্য হলো: নষ্টপিতা কানুনির, ভেঞ্জেন্স ডিমন, থলসেরী ফোর্ট। অন্যদিকে তথ্যচিত্রেরর চিত্রনাট্য ও সংলাপ লেখক হিসেবে তাঁর উল্লেখযোগ্য কাজ হল বায়োডাটা, যেটি ইউটিউবে প্রায় ১.৬ লাখেরও বেশি মানুষ দেখেছেন।
আব্দুল লতিফ বিশ্বাস (সিরাজগঞ্জের রাজনীতিবিদ)
আব্দুল লতিফ বিশ্বাস বাংলাদেশের সিরাজগঞ্জ জেলার রাজনীতিবিদ যিনি সংসদ সদস্য ও মন্ত্রী ছিলেন। তিনি বর্তমানে সিরাজগঞ্জ জেলা পরিষদের চেয়ারম্যানের দায়িত্ব পালন করছেন।
প্রারম্ভিক জীবন
আব্দুল লতিফ বিশ্বাস ১৯ ডিসেম্বর ১৯৫৩ সালে সিরাজগঞ্জ জেলার বেলকুচি উপজেলার কামারপাড়া গ্রামে জন্মগ্রহণ করেন।
রাজনৈতিক জীবন
তৃণমুল রাজনীতি থেকে উঠে আসা বেলকুচি উপজেলা আওয়ামীলীগের দীর্ঘদিন সভাপতির দায়িত্ব পালন করা আলহাজ আব্দুল লতিফ বিশ্বাস স্থানীয় সরকারেও অভিজ্ঞতা সম্পন্ন। দুই বার ইউনিয়ন পরিষদের চেয়ারম্যান, উপজেলা পরিষদের চেয়ারম্যান ও পরে সিরাজগঞ্জ-৫ আসন থেকে ১৯৯৬ সালে প্রথমবারের মতো সংসদ সদস্য নির্বাচিত হন। ২০০১ সালে একই আসনে নির্বাচন করে পরাজিত হলেও ২০০৮ সালের নবম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে আওয়ামী লীগ সরকার গঠন করার পর তিনি ২৪ জানুয়ারি ২০০৯ তারিখে মৎস্য ও প্রাণিসম্পদ মন্ত্রনালয়ের মন্ত্রীর দায়িত্ব পান এবং ২১ নভেম্বর ২০১৩ তারিখ পর্যন্ত তিনি এ দায়িত্ব পালন করেন। ২০১৪ সালে ৫ জানুয়ারীর নির্বাচনে রহস্যজনক কারণে তিনি মনোনয়ন বঞ্চিত হন। দলীয় বা সরকারের কোন দায়িত্ব না থাকলেও তিনি সকল দলীয় কর্মসূচীতে অংশ গ্রহণ করে সিরাজগঞ্জের রাজনীতিতে সক্রিয় ভুমিকা পালন করেছেন। ২০২২ সালের সেপ্টেম্বরে তাকে দ্বিতীয় বারের মতো সিরাজগঞ্জ জেলা পরিষদের প্রশাসকের পদে নিয়োগ দেয়া হয়।
ব্যক্তিগত জীবন
আব্দুল লতিফ বিশ্বাস ব্যক্তিগত জীবনে বেলকুচি পৌরসভার মেয়র বেগম আশানুর বিশ্বাসের সাথে বিবাহ বন্ধনে আবদ্ধ হন।
জায়রা ওয়াসিম
থাম্ব|২০১৯ সালে জায়রা ওয়াসিম জায়রা ওয়াসিম (জন্ম: ২৩ অক্টোবর ২০০০) একজন প্রাক্তন ভারতীয় অভিনেত্রী। তিনি বেশ কয়েকটি বলিউড হিন্দি চলচ্চিত্রে কাজ করেছেন। অসংখ্য প্রশংসা, ফিল্মফেয়ার পুরস্কার এবং একটি জাতীয় চলচ্চিত্র পুরস্কার প্রাপ্ত জায়রা ওয়াসিমকে ২০১৭ ভারতের তৎকালীন রাষ্ট্রপতি রাম নাথ কোবিন্দ নয়াদিল্লির একটি অনুষ্ঠানে ব্যতিক্রমধর্মী অভিনয়ের জন্যে জাতীয় পুরস্কারে ভূষিত করেছিলেন।
জায়রা তার সিনেমা জীবনে সুপারহিট চলচ্চিত্র দঙ্গল (২০১৬)-তে কুস্তিগীর মহাবীর সিং ফোগাটের (আমির খান) মেয়ের ভূমিকায় চলচ্চিত্রে আত্মপ্রকাশ করেছিলেন। যা বিশ্বব্যাপী ₹২,০০০ কোটিরও বেশি (মার্কিন ডলার ২৭৮.২৯ মিলিয়ন) আয় করেছিল এবং সবচেয়ে বেশি আয় করা ভারতীয় চলচ্চিত্র হিসাবে আত্মপ্রকাশ করেছিল। এরপর ২০১৭ সালে মুক্তিপ্রাপ্ত সিনেমা সিক্রেট সুপারস্টারে (২০১৭) তিনি একজন উচ্চাভিলাষী গায়িকা চরিত্রে অভিনয় করে তিনি খ্যাতি অর্জন করেছিলেন। এই সিনেমাটিও ভারতে সবচেয়ে বেশি আয় করা সিনেমার তকমা পেয়েছিল। উভয় ছবিতে তার অভিনয় সমালোচকদের প্রশংসার পাশাপাশি বেশ কয়েকটি পুরস্কার অর্জনে সহায়ক হয়েছিল।  এর মধ্যে রয়েছে জাতীয় চলচ্চিত্র পুরস্কার এবং  ফিল্মফেয়ার পুরস্কার।
২০১৯ সালের জুনে জায়রা ঘোষণা করেন, যে তিনি সিনেমা জগৎ ত্যাগ করবেন। কারণ এটি তার ধর্মীয় পরিচয় এবং বিশ্বাসের সাথে সাংঘর্ষিক প্রমাণিত হয়েছে। এরপর থেকে জায়রাকে আর পর্দায় দেখা যায়নি
ব্যক্তিগত জীবন
জায়রা কাশ্মীরের এক মুসলিম পরিবারে জাহিদ ও জারকা ওয়াসিমের ঘরে জন্ম গ্রহণ করেছিলেন। তাঁর বাবা শ্রীনগরে একটি ব্যাঙ্কে এক্সিকিউটিভ ম্যানেজার হিসাবে কাজ করতেন এবং তাঁর মা একজন শিক্ষিকা ছিলেন। তিনি শ্রীনগরের সোনওয়ারে সেন্ট পলস আন্তর্জাতিক একাডেমি থেকে দশম শ্রেণি পর্যন্ত লেখাপড়া করেছিলেন এবং বোর্ড পরীক্ষায় প্রতিটি বিষয়ে শতকরা ৯২ নাম্বার পেয়েছিলেন ।
পেশা
২০১৫ সালের জুনে সুপারহিট চলচ্চিত্র দাঙ্গালের (২০১৬) মাধ্যমে চলচ্চিত্র জগতে জায়রা ওয়াসিমের অভিষেক ঘটে। উক্ত সিনেমায় একজন অপেশাদার কুস্তিগীর মহাভীর সিং ফোগাটের (আমির খান) কাহিনী বর্ণনা করা হয়েছে। যে তার দুই মেয়ে গীতা (ওয়াসিম) এবং ববিতাকে (সুহানি ভট্টনগর) ভারতের প্রথম বিশ্বমানের মহিলা কুস্তিগীর হিসেবে গড়ে তোলার প্রশিক্ষণ দেয়। সিনেমাটি সমালোচকদের কাছ থেকে ইতিবাচক প্রতিক্রিয়া পেয়েছিল এবং বিশ্বব্যাপী সর্বাধিক উপার্জনকারী ভারতীয় চলচ্চিত্রের তকমা পেয়েছিল। এটি বিশ্বব্যাপী ২০ বিলিয়ন রুপি আয় করেছিল। এই সিনেমায় নৈপুণ্য অভিনয়ের জন্যে জায়রা জাতীয় চলচ্চিত্র পুরস্কার এবং  ফিল্মফেয়ার পুরস্কারের জন্য মনোনীত হয়েছিলেন।
এর পরের বছর জায়রা সিক্রেট সুপারস্টার (২০১৭) নামে আরেকটি সুপারহিট সিনেমায় অভিনয় করেন। যার কারণে জায়রা সমালোচকদের বিপুল প্রশংসা অর্জন করেছিলেন। এই সিনেমাটি ভারতে দ্বিতীয় সর্বাধিক আয়কারী সিনেমা হিসেবে পরিচিতি পায়। যা বিশ্বব্যাপী ৯ বিলিয়ন ভারতীয় রুপি আয় করেছিল। ২০১৭ সালের নভেম্বরে ভারতের তৎকালীন রাষ্ট্রপতি রামনাথ কোবিন্দ তাকে দঙ্গল ও সিক্রেট সুপারস্টার সিনেমায় ব্যতিক্রমধর্মী অভিনয়ের জন্য জাতীয় শিশু পুরস্কারে ভূষিত করেছিলেন।
২০১৯ সালের ৩০ জুন জায়রা ওয়াসিম নিজের ইনস্টাগ্রাম, ফেসবুক এবং টুইটার একাউন্টে একটি পোস্টের মাধ্যমে জামান যে, পাহাড়সম প্রশংসা আর চরম সফলতার মাঝেও তিনি সিনেমা জগতে শান্তি পাচ্ছেন না। এই জগৎ তাকে ধীরে ধীরে তার ইমান থেকে দূরে সরিয়ে দিচ্ছে এবং এ কারণেই তিনি বলিউড ও সিনেমা জগৎ ছাড়ার সিদ্ধান্ত নিয়েছেন।
চলচ্চিত্র তালিকা
১. দঙ্গল (২০১৬)
২. সিক্রেট সুপারস্টার (২০১৭)
৩. দ্য স্কাই ইজ পিঙ্ক (২০১৯)
সমালোচনা
২০১৭ সালের জানুয়ারিতে ভারতের তৎকালীন ক্রীড়ামন্ত্রী বিজয় গোয়েল জায়রাকে বিবেচনায় রেখে টুইটারে একটি টুইট করেছিলেন যে, "আমাদের মেয়েরা তাদের খাঁচা ভেঙে এগিয়ে চলেছে"। টুইটে তিনি দুটি ছবি যোগ করেছিলেন। যে দুই ছবিতে দু'জন মহিলাকে চিত্রিত করা হয়েছিল। যাদের একজন একটি হিজাব পরে খাঁচায় বন্দী করা, অপরজন ছিল খাঁচা ভাঙছে। জবাবে জাইরা তাকে "এ জাতীয় অবজ্ঞাপূর্ণ চিত্র" সংযুক্ত না করার অনুরোধ করেন এবং হিজাবের মহিলারা মার্জিত এবং মুক্ত বলে অভিমত ব্যক্ত করেন। জবাবে গোয়েল এই বলে প্রতিক্রিয়া জানিয়েছিলেন যে, জায়রা তার টুইটের ভুল ব্যাখ্যা করেছেন। তিনি জায়রার কাজের প্রশংসা করেছেন এবং তার কথা ও চিত্রের অর্থ "দুষ্ট ও পুরুষতান্ত্রিক ধারণাকে" নিরুৎসাহিত করা।
অভিনয় ছাড়ার ঘোষণা
২০১৯ সালের ৩০ জুন জায়রা ওয়াসিম সিনেমায় অভিনয় ছেড়ে দেয়ার ঘোষণা দেন। তিনি অভিনয় জীবনকে তাঁর ধর্ম ও বিশ্বাসের সাংঘর্ষিক মনে করে এ সিদ্ধান্ত নেন। তিনি বলেছেন, এই পেশার ফলে ইসলাম ধর্মীয় বিশ্বাস লঙ্ঘিত হচ্ছিল। তাই অভিনয়ে জীবনে তিনি মোটেও পরিতৃপ্ত নন। তার এ ঘোষণা বিভিন্ন গণমাধ্যমে বেশ আলোচনার জন্ম দেয়। তবে জায়রা তাঁর নিজ সিদ্ধান্ত অটল থাকে এবং আজ পর্যন্ত সিনেমার পর্দায় তাকে আর দেখা যায়নি।
উত্তরবঙ্গ উন্নয়ন বিভাগ
উত্তরবঙ্গ উন্নয়ন বিভাগ, এনবিডিডি নামে পরিচিত, পশ্চিমবঙ্গ সরকারের একটি বিভাগ। এটি একটি স্বরাষ্ট্র মন্ত্রণালয় যা মূলত উত্তরবঙ্গের পশ্চিমবঙ্গের সাতটি জেলার প্রশাসনের জন্য দায়ী।
মন্ত্রকীয় দল
এনবিডিডি-এর মন্ত্রী পর্যায়ের দলটির নেতৃত্বে রয়েছেন উত্তরবঙ্গ উন্নয়ন বিষয়ক ক্যাবিনেট মন্ত্রী, যাকে প্রতিমন্ত্রীরা সহায়তা করতে পারেন৷ মন্ত্রীদের কার্যালয় এবং মন্ত্রণালয় পরিচালনার জন্য বেসামরিক কর্মচারীদের দায়িত্ব দেওয়া হয়।
মন্ত্রণালয়ের বর্তমান প্রধান উদয়ন গুহ এবং প্রতিমন্ত্রী হিসেবে সাবিনা ইয়াসমিন।
পাতি আবাবিল
বর্ণনা
লেজের বাইরের পালক ২–৭ সেমিসহ পূৰ্ণবয়স্ক একটি পাতি আবাবিলের দেহের দৈৰ্ঘ্য প্ৰায় ১৭-১৯ সেমি। এর ডানার বিস্তৃতি ৩২–৩৫.৫ সেমি এবং ওজন প্ৰায় ১৬-২২ গ্ৰাম হয়৷
শ্রেণীবিন্যাস
পাতি আবাবিলের বিষয়ে সর্ব প্রথম কার্ল লিনিয়াস ১৭৫৮ সালে তার 'সিস্টেমা ন্যাচারাই' নামের গ্রন্থে 'Hirundo rustica' নামে উল্লেখ করেছিলেন৷
আবাস্থল
সোয়ালো পাখি বসবাসের জন্য পছন্দ করে কাছাকাছি পানির উৎস আছে এরূপ ফসলের জমি। এরা ঘন জংগলাকীর্ণ এলাকা অপছন্দ করে। অল্প গাছপালা, উন্মুক্ত এলাকা এদের পছন্দ। গোলাঘর, আস্তাবল, কালভার্টের ফোকরে, গাছের ডালে এরা বাসা বাঁধে। এরা ককেশাস, উত্তর আমেরিকাতে বাস করে। এরা মরুভুমি এবং উত্তরাংশের ঠান্ডা অঞ্চল পরিহার করে। এরা শহরাঞ্চল পছন্দ করে না, ইউরোপ, জাপানে এরা গ্রামীণ এলাকাতেই বাস করে।
স্বভাব
পাতি আবাবিলের স্বভাব অন্যান্য পতংগভুক পাখিদের মতই। এরা খুবই আকর্ষনীয় পাখি, উড়ন্ত পোকা ধরে খেতে এরা পছন্দ করে। এরা খুব দ্রুত উড়তে পারে না, এদের ওড়ার গতি ১১-২০ মিটার/সেকেন্ড এবং সেকেন্ডে ডানা ঝাপটানোর হার ৭-৯ বার। এদেরকে প্রায়শই উন্মুক্ত, অর্ধ উন্মুক্ত স্থানে অল্প উঁচু দিয়ে উড়তে দেখা যায়। সোয়ালো পাখি নদী, লেক থেকে উড়তে উড়তে পানি খায়। এরা গোছলও এভাবে করে। উড়তে উড়তে টুপ করে ডুব দিয়ে ওঠে।
পাক্কে কেসাং জেলা
উত্তর পূর্ব ভারতে অবস্থিত অরুণাচল প্রদেশ রাজ্যের ২৫ টি জেলার মধ্যে একটি হলপাক্কে কেসাং জেলা। ২০১৮ খ্রিস্টাব্দে পূর্ব কামেং জেলা থেকে আলাদা হয়ে নতুন জেলা পাক্কে কেসাং আত্মপ্রকাশ করে। উক্ত জেলার সর্বদক্ষিণের পাঁচটি প্রাদেশিক একক বা তহশিল তথা পিজিরিয়াং, পাসা উপত্যকা (লামডাং অবং রিলোহ গ্রামাঞ্চল), পাক্কে কেসাং অঞ্চল তথা পাক্কে উপত্যকা, দিশিং পাসো এবং সেইজোসা তহশিল (পাক্কে ব্যাঘ্র প্রকল্প এখানে অবস্থিত) ছাড়াও সেপ্পার নিকট অবস্থিত লেম্মি শহর নিয়ে নতুন জেলা গঠিত হয়।
জেলাটির অধিকাংশ ভূভাগ জুড়েই রয়েছে নামেরি জাতীয় উদ্যান৷ এছাড়া সমগ্র জেলাটিই ১৩ নং জাতীয় সড়ক তথা ট্রান্স অরুণাচল সড়কের দক্ষিণ দিকে অবস্থিত৷
অবস্থান
পাক্কে কেসাং জেলার পশ্চিম দিকে রয়েছে পশ্চিম কামেং জেলা, উত্তর দিকে রয়েছে পূর্ব কামেং জেলা, পূর্ব দিকে রয়েছে পাপুম পারে জেলা এবং দক্ষিণ দিকে রয়েছে আসামের শোণিতপুর জেলা৷
পর্যটক আকর্ষণ
সমগ্র জেলাটিই চিত্রানুগ সবুজে আবৃত পর্বতরাশির পাদদেশে অবস্থিত। পাসা উপত্যকা এবং পাক্কে উপত্যকাই পর্যটকদের অধিক আকর্ষণ করে। জেলাটির উত্তর দিকে পিজিরিয়াং থেকে লামডাং এবং রিলো অঞ্চল অবধি উপত্যকাটি পাসা উপত্যকা এবং তার পারিপার্শ্বিক অঞ্চল। আবার যে নারীর মধ্য এবং দক্ষিণ ভাগে রয়েছে পাক্কে উপত্যকা এবং তার পারিপার্শ্বিক অঞ্চল। এখানে অবস্থিত কিছু দর্শনীয় স্থান হল:
উদ্ভিদকুল এবং প্রাণিকুল
১৯৭৭ খ্রিস্টাব্দে কামেং জেলাতে ৮৬২ বর্গ কিলোমিটার বিস্তৃত পাখুই বা পাক্কে ব্যাঘ্র প্রকল্পের উন্মোচন করা হয়। পরবর্তীকালে নতুন জেলা সৃষ্টি হলে এটি পাক্কে কেসাং জেলার অন্তর্গত হয়।
সেইজোসা
সেইজোসা হলো পাক্কে কেসাং জেলার একটি ব্লক। এই ব্লকে এখন একজন অতিরিক্ত ভারপ্রাপ্ত কমিশনারের দপ্তর রয়েছে। এখানে মূলত নিশি জনজাতির বসবাস। পাক্কে নদীর তীরে সেইজোসা শহরটি অবস্থিত। প্রত্যেক বৃহস্পতিবার আসামের ইটাকোলা থেকে বহু ব্যবসায়ী শাকসবজি এবং জামাকাপড় বেচতে আসেন। আসামের বিশেষ কিছু অঞ্চলের সাথে সেইজোসার স্থানীয়দের সৌভ্রাতৃত্বপুর্ণ সম্পর্ক গড়ে উঠেছে। রাজ্যের রাজধানী ইটানগর-এর সাথে সড়ক পথে দুর্বল যোগাযোগ ব্যবস্থা থাকার জন্য আসাম বন্ধের সময় এই জেলার স্থানীয়দের যে কোন প্রকার প্রশাসনিক কাজ করতে যথেষ্ট সুখ অসুবিধা হয়, এছাড়াও এখানে ইন্টারনেট পরিষেবা যথেষ্ট ভালো অবস্থায় নেই। দুর্বল সড়ক ব্যবস্থা ও রক্ষণাবেক্ষণের অভাবের জন্য সেইজোসা থেকে সড়কপথে ভ্রমণ যথেষ্ট পীড়াদায়ক। তবে স্থানটি চরৈবেতি জন্য মনোরম যা প্রতিবছর যথেষ্ট সংখ্যায় পর্যটক আকর্ষণ করে। 2004 খ্রিস্টাব্দে বন্যা পরিস্থিতিতে এই অঞ্চলটি তার সৌন্দর্য হারিয়ে ফেললেও তা পুনরুজ্জীবিত করার চেষ্টা চলছে। আসাম সরকার এই অঞ্চলে সেচ বাঁধ নির্মাণ করে সাহায্য করেছেন। সেইজোসা থেকে বিভিন্ন দিকে প্রায়শই বন্যহাতি এবং অন্যান্য বন্য জীবজন্তুর উপস্থিতি লক্ষ্য করা যায়। ১৯৮৬ খ্রিস্টাব্দে প্রতিষ্টিত সেইজোসা স্টেট ব্যাঙ্ক অফ ইন্ডিয়া শাখাটি ওই শহর সংলগ্ন ও আসামের কিছু অঞ্চলের সাত হাজারের অধিক লোককে পরিষেবা দান করে আসছে।
সেন্ট পিটার্সবার্গের চুক্তি (১৭৬২)
May 5, 1762 তারিখে প্রাশিয়া ও রাশিয়ার মাঝে সেন্ট পিটার্সবার্গ-র চুক্তি স্বাক্ষরিত হয়। প্রুশিয়া-র পক্ষে ব্যারন ও রাশিয়ার পক্ষে মিখাইল ইল্লারিনোভিচ ভোরোন্টসোভ চুক্তিতে স্বাক্ষর করেন। রাশিয়া সাত বছোরের যুদ্ধো-এ অংশোগ্রোহোণকারী সব পক্ষোকেই যতো তাড়াতাড়ি সম্ভব যুদ্ধো বন্ধের ওনুরোধ করে এবং প্রুশিয়া কে  তার থেকে কেড়ে নেওয়া সব জমিগুলো ফেরোত দ্যায়। রাশিয়া (প্রাশিয়া ও সুইডেন)-র মাঝে শান্তি স্থাপনে সহায়তা করবে ঘোষণা করে। এই চুক্তি স্বাক্ষরের পর প্রাশিয়া তার ওন্যতম শত্রু হ্যাবসবার্গ দের ওপরে পুরো মোনোযোগ দ্যায়।
মনেশ্বর ব্রাহ্ম
মনেশ্বর ব্রাহ্ম আসামের বোডোল্যান্ড পিপলস ফ্রন্টের রাজনীতিবিদ। তিনি ২০১৬ সালে আসাম বিধানসভা নির্বাচনে বারামা আসন থেকে নির্বাচিত হয়েছেন।
আমোস গীতাই
আমোস গীতাই ( עמוס גיתאי অক্টোবর ১১, ১৯৫০) - একটি ইসরাইলি চলচ্চিত্রকার। বেশিরভাগ ডকুমেন্টারিতে মধ্যপ্রাচ্য ও আরব-ইসরাইল সংঘাতের সম্পর্কে বৈশিষ্ট্য ছায়াছবি লেখক হিসাবে পরিচিত হয়।
তার কাজ প্যারিসের পম্পিডো সেন্টার, নিউ ইয়র্ক মিউজিয়াম অফ মডার্ন আর্ট, নিউইয়র্কের লিঙ্কন সেন্টার এবং লন্ডনের ব্রিটিশ ফিল্ম ইনস্টিটিউটে প্রদর্শিত হয়েছে। আমোস গীতাই চল্লিশ বছরেরও বেশি সৃজনশীলতার সময় মোশন পিকচার শিল্পের ৯০টিরও বেশি কাজ তৈরি করেছেন।
তার চলচ্চিত্রগুলি বারবার কান এবং ভেনিস উৎসবে বড়ো প্রতিযোগিতায় অংশগ্রহণ করেছে। গীতাই জুলিয়েট বিনোচে, জিন মোরেউ, নাটালি পোর্টম্যান, ইয়ায়েল অ্যাবেকাসিস, স্যামুয়েল ফুলার, হান্না শিগুলা, অ্যানি লেনক্স, বারবারা হেন্ডরিক্স, লিয়া সিডক্স, ভ্যালেরিয়া ব্রুনি- টেডেসচি, মার্কাস স্টকহাউসেন, অ্যানরি এবং অন্যান্যদের সাথে সহযোগিতা করেছেন। ২০০০ সাল থেকে, তিনি ফরাসি চলচ্চিত্র নির্মাতা মারি-জোস সানসেলমের সাথে সহযোগিতা করেছেন। তিনি বেশ কিছু মর্যাদাপূর্ণ পুরস্কার পেয়েছেন, বিশেষ করে লোকার্নো আন্তর্জাতিক চলচ্চিত্র উৎসবে (২০০৮), রবার্তো রোসেলিনি পুরস্কার (২০০০৫), রবার্ট ব্রেসন পুরস্কার (২০১৩) এবং সের্গেই প্যারাজানভ পুরস্কার (২০১৪)।
গীতাই হাইফাতে জন্মগ্রহণ করেন। বর্তমানে তার দুটো বাড়ি আছে, একটি প্যারিস এবং অন্যটি হাইফায়।
বেদিকা পিন্টো
প্রারম্ভিক জীবন এবং শিক্ষা
বেদিকা পিন্টো ভারতের মহারাষ্ট্রের মুম্বাইতে ১৪ অক্টোবর ১৯৯৫ সালে জন্মগ্রহণ করেন। তিনি একটি মিশ্র ধর্মীয় পটভূমি থেকে এসেছেন, তার বাবা জনি পিন্টো ছিলেন খ্রিস্টান এবং তার মা মনিয়া সায়গাল পিন্টো ছিলেন হিন্দু। বেদিকার বীর পিন্টো নামে এক ভাই আছে। তিনি মুম্বাইয়ের ইকোল মন্ডিয়েল ওয়ার্ল্ড স্কুলে তার স্কুলিং শেষ করেন এবং পরে রয়্যাল হলওয়ে, লন্ডন বিশ্ববিদ্যালয় থেকে স্নাতক হন।
কর্মজীবন
বেদিকা পিন্টো একটি মডেল হিসাবে তার কর্মজীবন শুরু করেন এবং ২০১৯ সালে রিতভিজের মিউজিক ভিডিও লিগি-তে তার উপস্থিতির জন্য স্বীকৃতি লাভ করেন। মিউজিক ভিডিওটি ব্যাপক জনপ্রিয়তা অর্জন করে এবং সালমান খানের প্রশংসা লাভ করে, যিনি এটি তার ইনস্টাগ্রাম অ্যাকাউন্টে শেয়ার করেছিলেন। ২০২২ সালে, তিনি শশান্ত শাহ পরিচালিত বলিউড ফিল্ম অপারেশন রোমিও-এ তার অভিনয়ে আত্মপ্রকাশ করেন।
ব্যক্তিগত জীবন
বেদিকা পিন্টো বর্তমানে অবিবাহিত।
অন্যান্য কাজ
বেদিকা পিন্টো রিটভিজের "লিগি" গানের মিউজিক ভিডিওতেও উপস্থিত হয়েছেন, যেটি ইউটিউবে ৩.৭ মিলিয়নেরও বেশি ভিউ নিয়ে উল্লেখযোগ্য সাফল্য অর্জন করেছে।
প্রাণপীর বাদশার সমাধি
প্রাণপীর বাদশাহর সমাধি (बाबा प्राणपिर बादशाह) হলো ভারতের হরিয়ানা রাজ্যের হিসার শহরের মহাবীর স্টেডিয়ামের পাশে অবস্থিত শ্বেত উপাদানে তৈরি চতুর্দশ শতাব্দীর একটি সমাধিস্তম্ভ।
অবস্থান
সমাধিটি হিসারের মহাবীর স্টেডিয়ামের কাছাকাছি পঞ্চায়েত ভবনের পাশে হিসার সরকারি কলেজ মাঠের অভ্যন্তরে অবস্থিত।
ইতিহাস
স্থাপনাটি শের বাহলোল বা ডানা শেরের আধ্যাত্মিক শিক্ষক বাবা প্রাণপীর বাদশাহর সমাধি। শের বাহলোলও একজন আধ্যাত্মিক সাধক ছিলেন, যিনি গিয়াসউদ্দিন তুঘলক শাহকে (আনু. ১৩২০–২৫ খ্রিষ্টাব্দ) দিল্লি সুলতান বলে ভবিষ্যদ্বাণী করেছিলেন।
স্থাপত্য
সৌধটি একটি উত্থিত মঞ্চের উপর নির্মিত হয়েছে। নির্দিষ্ট উচ্চতা পর্যন্ত মসৃণ কঙ্কর পাথরের ব্লক দিয়ে নির্মাণের পর সৌধের চূড়ার অংশটি লখৌড়ি ইট দিয়ে নির্মাণ করা হয়েছে। ভেতরে প্রবেশের জন্য সৌধের চারদিকে খিলানাকৃতির দরজা রয়েছে। শীর্ষের গম্বুজ একটি অষ্টকোণাকার বেদির ওপর প্রতিষ্ঠিত। সৌধের ভেতরে সমাধির কোনো চিহ্ন পাওয়া যায় না।
সংস্কার
সমাধিসৌধটি বর্তমানে জীর্ণ অবস্থায় রয়েছে। ভারতীয় পুরাতত্ত্ব সর্বেক্ষণ স্থাপনাটিকে সংস্কারের জন্য সামান্য কিছু উদ্যোগ নিয়েছিল।
মাহফুজুল হক
মুহাম্মদ মাহফুজুল হক (জন্ম: নভেম্বর ১৯৬৯) একজন বাংলাদেশি দেওবন্দি ইসলামি পণ্ডিত, রাজনীতিবিদ, শিক্ষাবিদ ও ধর্মীয় বক্তা। তিনি হেফাজতে ইসলাম বাংলাদেশের সাবেক নায়েবে আমীর, বেফাকুল মাদারিসিল আরাবিয়া বাংলাদেশের মহাসচিব, আঞ্চলিক কওমি মাদ্রাসা শিক্ষা বোর্ড ইত্তেফাকুল মাদারিসিল কওমিয়া মুহাম্মদপুরের সভাপতি এবং মাসিক রহমানী পয়গামের তত্ত্বাবধায়ক। তিনি বাংলাদেশ খেলাফত মজলিসের মহাসচিব, জামিয়া রাহমানিয়া আরাবিয়া, ঢাকার মহাপরিচালক ও বাংলাদেশ কওমি মাদ্রাসা শিক্ষা কমিশনের সদস্য ছিলেন। আইন অনুসারে, তিনি আল হাইআতুল উলয়ার স্থায়ী কমিটির সদস্য।
জন্ম ও বংশ
মাহফুজুল হক ১৯৬৯ সালের নভেম্বরে ঢাকা জেলার আজিমপুরে এক সম্ভ্রান্ত মুসলিম পরিবারে জন্মগ্রহণ করেন। তার পিতা আজিজুল হক ছিলেন বাংলাদেশের একজন সুপরিচিত ইসলামি পণ্ডিত ও সহিহ বুখারীর প্রথম বাংলা অনুবাদক, যিনি শায়খুল হাদিস নামে সমাধিক পরিচিত। মামুনুল হক তার অনুজ, একজন প্রভাবশালী ইসলামি বক্তা ও রাজনীতিবিদ। ২০১২ সালে তার পিতা ও ২০১৯ সালের শেষ দিকে তার মা মৃত্যুবরণ করেন। ১৩ ভাইবোনের মধ্যে তিনি ৮ম।
শিক্ষাজীবন
পিতা আজিজুল হকের নিকট তিনি প্রাথমিক শিক্ষার সূচনা করেন। তারপর আজিমপুর চাঁন-তারা মসজিদ সংলগ্ন হেফজ মাদ্রাসায় ভর্তি হন। আবদুল মতিনের তত্ত্বাবধানে ১১ বছর বয়সে তিনি কুরআনের হেফজ (মুখস্থ) সম্পন্ন করেন। এরপর তিনি জামিয়া কুরআনিয়া আরাবিয়া লালবাগে কিতাব বিভাগে ভর্তি হন। ১৯৮৪ সালে নাহবেমির (নিম্ন মাধ্যমিক) শ্রেণিতে অধ্যয়নকালে মোহাম্মদ উল্লাহ হাফেজ্জীর ডাকে এরশাদ-বিরোধী আন্দোলনে যোগ দিয়ে গ্রেফতার হন, তখন তার বয়স ছিল ১৪। ১৯৮৬ সালে তিনি ঢাকার বড় কাটারা মাদ্রাসায় ভর্তি হন। পরে পিতা আজিজুল হকের প্রতিষ্ঠিত জামিয়া মোহাম্মদপুরে চলে আসেন। পরবর্তীতে এটি জামিয়া রাহমানিয়া আরাবিয়া, ঢাকা নামে সাত গম্বুজ মসজিদ সংলগ্ন জায়গায় স্থানান্তরিত হয়। ১৯৯১ সালে জামিয়া রাহমানিয়া থেকে দাওরায়ে হাদিস (মাস্টার্স) শেষ করেন। ১৯৯২ সালে ভারতের দারুল উলুম দেওবন্দ গমন করে ২য় বার দাওরায়ে হাদিস ( মাস্টার্স ) অধ্যয়ন করেন।
কর্মজীবন
শিক্ষাজীবন সমাপ্তির পর ১৯৯৩ সালে জামিয়া রাহমানিয়া আরাবিয়ায় শিক্ষক হিসেবে যোগদানের মাধ্যমে তিনি কর্মজীবনের সূচনা করেন। পাশাপাশি তিনি জামিয়ার “ইসলামি আইন ও গবেষণা” বিভাগে অধ্যয়ন করে মুফতি সনদ লাভ করেন। ২০০০ সালে আজিজুল হক জামিয়া হাকিকিয়া নামে একটি মাদ্রাসার কার্যক্রম চালু করলে তিনি এর পরিচালক নিযুক্ত হন। ২০০১ সালে তিনি জামিয়া রাহমানিয়ার সহকারী পরিচালক ও ২০০২ সালে মহাপরিচালক হিসেবে পদোন্নতি লাভ করেন। ২০০৫ সালে তিনি বেফাকুল মাদারিসিল আরাবিয়া বাংলাদেশের যুগ্ম মহাসচিব এবং ২০২০ সালের ৩ অক্টোবর মহাসচিব নির্বাচিত হন। জামিয়া রহমানিয়ার শিক্ষক নিযুক্ত হওয়ার পর তিনি বাংলাদেশ খেলাফত মজলিসের রাজনীতিতে যুক্ত হন। ২০০৫ সালে দলের মজলিসে শুরার সদস্য, ২০১২ সালে সহ-সভাপতি এবং ২০১৩ সালে মহাসচিব নির্বাচিত হন। বেফাকের মহাসচিব নির্বাচিত হওয়ার পর গঠনতন্ত্র অনুযায়ী ২০২০ সালের ১০ অক্টোবর তিনি খেলাফতের মহাসচিব হিসেবে পদত্যাগ করেন। পদাধিকার বলে তিনি আল হাইআতুল উলয়া লিল জামিআতিল কওমিয়া বাংলাদেশের স্থায়ী কমিটির সদস্য। ইত্তেফাকুল মাদারিসিল কওমিয়া মুহাম্মদপুরের তিনি সভাপতি, এই আঞ্চলিক কওমি মাদ্রাসা শিক্ষা বোর্ডের অধীনে ৪০টি মাদ্রাসা রয়েছে। এছাড়াও তিনি জামিয়া রহমানিয়া থেকে প্রকাশিত মাসিক রহমানী পয়গামের তত্ত্বাবধায়ক। ২০২০ সালের ১৫ নভেম্বর হেফাজতে ইসলাম বাংলাদেশের এক কেন্দ্রীয় সম্মেলনে তিনি নায়েবে আমীর বা সহ-সভাপতি নির্বাচিত হন।
পরিবার
পারিবারিক জীবনে তিনি তিন মেয়ে ও এক ছেলের জনক এবং পরিবারের সবাই কুরআনের হাফেজ।
বিতর্ক
২০২০ সালের ১৭ এপ্রিল বাংলাদেশ খেলাফত মজলিসের সহ-সভাপতি যুবায়ের আহমদ আনসারী মৃত্যুবরণ করেন। তার জানাযায় লকডাউন ভেঙে কয়েক লক্ষ মানুষ অংশগ্রহণ করে। মাহফুজুল হক ও একটি দলের নেতা এই বিপুল পরিমাণ লোক সমাগমের পূর্ব পরিকল্পনা করছে সময় টিভির এমন একটি ফোনালাপ সামাজিক যোগাযোগ মাধ্যমে ভাইরাল হয়। এই ফোনালাপ ফাঁসের ঘটনায় মাহফুজুল হক সমালোচনার শিকার হন। পরবর্তীতে সময় টিভি কর্তৃপক্ষ এটি তাদের ভিডিও নয় বলে নিশ্চিত করেন এবং সময় টিভির লোগো ব্যবহার করে অপপ্রচার চালানো হচ্ছে বলে অভিযোগ করেন। কিন্তু ফোনালাপের রেকর্ডটি সর্বপ্রথম ২০২০ সালের ২০ এপ্রিল রাতে সময় টিভি তাদের অফিসিয়াল ইউটিউব চ্যানেল থেকে বি.বাড়িয়ার জানাজায় লাখো মানুষের জমায়েত পূর্ব পরিকল্পিত ! শিরোনামে প্রচার করেছিল, যার প্রমাণ এখনো আর্কাইভে সংরক্ষিত আছে। পরে সময় টিভি ফোনালাপ ফাঁসের ভিডিওটি তীব্র সমালোচনার মুখে তাদের ইউটিউব চ্যানেল থেকে সরিয়ে নেয়। ভিডিওটি সরিয়ে নিলেও ভিডিওটির যাবতীয় তথ্যের স্ক্রিনশটের রেকর্ড এখনো আর্কাইভে সংরক্ষিত রয়েছে। এর পূূর্বে যমুনা টিভি মাহফুজুল হকের পিতা আজিজুল হককে জঙ্গিনেতা হিসেবে প্রচার করে। তিনি যমুনা টিভির বিরুদ্ধে আইনানুগ ব্যবস্থা নেওয়ার হুমকি দিলে টিভি কর্তৃপক্ষ দুঃখ প্রকাশ করে এবং ক্ষমা চায়।
গোলাম-আলী হাদ্দাদ-আদেল
গোলাম-আলী হাদ্দাদ আদেল (ফার্সি: غلامعلی حداد عادل, জন্ম: ৯ মে, ১৯৪৫) একজন ইরানী দার্শনিক, রাজনীতিবিদ এবং  ইরানের পার্লামেন্টের সাবেক স্পিকার। ১৯৭৯ সালের ইরানি বিপ্লবের পর প্রচলিত ধর্মীয় নেতাদের বাইরে তিনি এই পদে নিয়োগ পাওয়া প্রথম ব্যক্তি। ২০১৩ সালের রাষ্ট্রপতি নির্বাচনে তিনি প্রার্থী ছিলেন কিন্তু নির্বাচনের ৪ দিন আগে ১০ জুন তিনি প্রার্থীতা প্রত্যাহার করে নেন। তিনি ইরানের রাজনৈতিক অঙ্গনে "নব্য নীতিবাদী" দলগুলোর অংশ।
শিক্ষা ও প্রাথমিক জীবন
হাদ্দাদ-আদেলের জন্ম ৯ মে ১৯৪৫ সালে তেহরানে একটি ব্যবসায়ী পরিবারে। তিনি তেহরান বিশ্ববিদ্যালয় থেকে পদার্থবিদ্যা বিষয়ে স্নাতক ডিগ্রি অর্জন করেন এবং শিরাজ বিশ্ববিদ্যালয় থেকে একই বিষয়ে স্নাতকোত্তর সম্পন্ন করেন। ১৯৭৫ সালে তিনি তেহরান বিশ্ববিদ্যালয় থেকে দর্শনশাস্ত্রে পিএইচডি ডিগ্রি লাভ করেন। তিনি মোর্তজা মোতাহহারী ও সাইয়্যেদ হোসেইন নাসর এর অধীনে ইসলামী দর্শন বিষয়ে জ্ঞান অর্জন করেছেন। তিনি মার্কসবাদের সমালোচনার জন্য বিখ্যাত।
কর্মজীবন
ইরানে বিপ্লবের পর হাদাদ-আদেল ইসলামিক রিপাবলিক পার্টির সদস্য হন এবং সংস্কৃতি ও ইসলামী নির্দেশনা বিষয়ক উপমন্ত্রী (১৯৭৯) এবং উপ-শিক্ষামন্ত্রী (১৯৮২-১৯৯৩) সহ অনেক সরকারী পদে দায়িত্ব পালন করেন করেছেন। ১৯৯৫ সাল থেকে (আগস্ট ২০০৪ থেকে ২০০৮ বাদে) তিনি ফার্সি ভাষা ও সাহিত্য বিষয়ক একাডেমির প্রধান হিসেবে দায়িত্ব পালন করছেন। তিনি ইসলামী এনসাইক্লোপিডিয়া ফাউন্ডেশনেরও নির্বাহী পরিচালক। ইরানের জাতীয় বৈজ্ঞানিক অলিম্পিয়াড প্রতিষ্ঠায় তিনি অবদান রেখেছেন। হাদ্দাদ-আদেল চার মেয়াদে প্রায় তের বছর ধরে মজলিসে'র সদস্য পদে বহাল ছিলেন এবং ২০০৪ থেকে ২০০৮ পর্যন্ত সংসদের স্পিকার হিসেবে দায়িত্ব পালন করেছেন। ২০০৮ সাল থেকে তিনি ইরানের সর্বোচ্চ ধর্মীয় নেতা আলী খামেনির উপদেষ্টা হিসেবে দায়িত্ব পালন করে আসছেন। এছাড়া তিনি সাংস্কৃতিক বিপ্লব বিষয়ক কাউন্সিল এবং এক্সপিডিয়েন্সি ডিসার্নমেন্ট কাউন্সিলের একজন সদস্য ।
প্রকাশনা ও গ্রন্থ সমূহ
তিনি ফার্সি ভাষায় কুরআন অনুবাদ করেছেন। নয় বছরের ও অধিক সময় নিয়ে তৈরি করা এই অনুবাদটিতে তিনি সকল নতুন ও পুরানো অনুবাদ ব্যবহার এবং কুরআনের অন্যান্য পণ্ডিতদের সাথে পরামর্শ করার চেষ্টা করেছেন। কুরআনের উনবিংশতম আন্তর্জাতিক মেলায় ইরানে এই বইটি প্রদর্শিত হয়েছে।
ফিনিক্স স্কাই হার্বার আন্তর্জাতিক বিমানবন্দর
ফিনিক্স স্কাই হার্বার আন্তর্জাতিক বিমানবন্দর হল একটি সরকারি বেসামরিক-সামরিক বিমানবন্দর, যা যুক্তরাষ্ট্রের অ্যারিজোনা রাজ্যের মারিকোপা কাউন্টিতে ফিনিক্স শহরের কেন্দ্রস্থল থেকে ৩ মাইল (২.৬ নটিক্যাল মাইল; ৪.৮ কিমি) পূর্বে অবস্থিত। এটি অ্যারিজোনার বৃহত্তম ও ব্যস্ততম বিমানবন্দর এবং মার্কিন যুক্তরাষ্ট্রের বৃহত্তম বাণিজ্যিক বিমানবন্দরগুলির মধ্যে একটি; ফিনিক্স স্কাই হার্বার ২০২১ সালে মার্কিন যুক্তরাষ্ট্রের ৮ম ব্যস্ততম বিমানবন্দর এবং বিশ্বের ১১তম ব্যস্ততম বিমানবন্দর ছিল। বিমানবন্দরটি আমেরিকান এয়ারলাইন্সের কেন্দ্র এবং সাউথওয়েস্ট এয়ারলাইন্সের ঘাঁটি হিসেবে কাজ করে। আমেরিকান এয়ারলাইন্স (স্কাইওয়েস্ট এবং মেসা দ্বারা পরিচালিত আমেরিকান ঈগল সহ) অন্য যেকোনো বিমানসংস্থার তুলনায় ফিনিক্স স্কাই হার্বার থেকে অধিক যাত্রীদের পরিষেবা প্রদান করে।
বিমানবন্দরটি অ্যারিজোনা এয়ার ন্যাশনাল গার্ডের ১৬১তম এয়ার রিফুয়েলিং উইং (১৬১ এআরডব্লিউ), যা এয়ার মোবিলিটি কমান্ডের (এএমসি) অর্জিত ইউনিটের আবাসস্থল। সামরিক ছিটমহলটি গোল্ডওয়াটার এয়ার ন্যাশনাল গার্ড বেস নামে পরিচিত। অ্যারিজোনা এএনজি-এর দুটি উড়ন্ত ইউনিটের মধ্যে একটি হিসাবে ১৬১ এআরডব্লিউ বর্তমানে কেসি-১৩৫আর স্ট্র্যাটোট্যাঙ্কার বিমান উড্ডয়নকার্য সম্পাদনা করে। ন্যাশনাল গার্ড ইউনিট হিসেবে অভ্যন্তরীণ ভূমিকা ছাড়াও, অ্যারিজোনার গভর্নরকে উত্তর দিয়ে, ১৬১ এআরডব্লিউ একটি ইউএসএএফ সংস্থা হিসাবে রাজ্য ও বিদেশী উভয় ভূমিকা পালন করে, বিশ্বব্যাপী এয়ার রিফুয়েলিং ও এয়ার মোবিলিটি মিশন সমর্থন করে।
রাশিয়ান হাউস ইন ঢাকা
রাশিয়ান হাউস ইন ঢাকা রুশ সরকারের সরাসরি তত্ত্বাবধানে পরিচালিত বাংলাদেশের ঢাকায় অবস্থিত রুশ ভাষা, কৃষ্টি, ঐতিহ্য ও সংস্কৃতি প্রচার-প্রসার এবং পরিচিতির লক্ষে প্রতিষ্ঠিত একটি সাংস্কৃতিক কেন্দ্র। ১৯৭৪ সালে বাংলাদেশ ও তৎকালীন সোভিয়েত ইউনিয়নের পারস্পরিক সংস্কৃতি বিনিময় কার্যক্রমের অংশ হিসেবে সোভিয়েত সেন্টার অব সায়েন্স অ্যান্ড কালচার হিসেবে এটি প্রতিষ্ঠিত হয়েছিল। বর্তমানে এটি ঢাকার ধানমন্ডি লেকের পূর্ব পাড়ে লেক মসজিদের উত্তর দিকে ভাষা সৈনিক এমএ মতিন সড়কে অবস্থিত।  ২০১৪ সালে এই সাংস্কৃতিক কেন্দ্ররে ৪০ বছর পূর্তী উদ্যাপিত হয়।
ভবন
এই কেন্দ্রে একটি মিলনায়তন রয়েছে। এছাড়া চিত্রকর্ম প্রদর্শণীর জন্য রয়েছে গ্যালারি।
প্রতাপচন্দ্র মজুমদার
প্রতাপচন্দ্র মজুমদার (২ অক্টোবর,১৮৪০- ২০ মে, ১৯০৫) বাংলায় হিন্দু সংস্কার আন্দোলনের নেতা ছিলেন। তিনি ভারতের ব্রাহ্মসমাজের সদস্য এবং কেশবচন্দ্র সেনের ঘনিষ্ঠ অনুসারী ছিলেন। তিনি হিন্দুধর্ম এবং খ্রিস্ট ধর্মের দর্শন এবং নীতিশাস্ত্রের মধ্যে যোগাযোগের এক আদর্শ প্রতিনিধি ছিলেন। এই সম্পর্কে তিনি তার বই দি ওরিয়েন্টাল ক্রাইস্ট লিখে গেছেন।
জীবন এবং কাজ
কেশবচন্দ্র সেন এবং তার সহকর্মীরা ঠিক করেছিলেন যে চার ব্রাহ্মসভ্য ব্রাহ্ম আদর্শ ও চারটি প্রধান বিশ্ব ধর্ম (হিন্দুধর্ম, খ্রিস্ট ধর্ম, বৌদ্ধ ধর্ম এবং ইসলাম) এর মধ্যে সম্পর্কের বিষয়ে অধ্যয়ন করবেন এবং প্রতিবেদন দাখিল করবেন। গৌরগোবিন্দ রায় হিন্দু ধর্ম অধ্যয়নের জন্য নিযুক্ত হন; অঘোরনাথ গুপ্ত নিযুক্ত হন বৌদ্ধ ধর্ম অধ্যয়ন করতে এবং গিরিশ চন্দ্র সেনের ওপর দায়িত্ব পড়ে ইসলাম ধর্ম অধ্যয়নের। মজুমদারকে খ্রিস্ট ধর্ম অধ্যয়নের জন্য প্রেরণ করা হয়েছিল। এই অধ্যয়নের ফল হিসেবে তিনি লেখেন  দি ওরিয়েন্টাল ক্রাইস্ট , এটি ১৮৮৩ সালে বোস্টনে জিও. এইচ. এলিসের মাধ্যমে প্রকাশিত হয়েছিল। এটি নিয়ে পাশ্চাত্যে অনেক আলোচনা হয়েছিল। শেষ পর্যন্ত মজুমদার এবং ম্যাক্স মুলারের মধ্যে হিন্দুধর্ম ও খ্রিস্ট ধর্মের মধ্যে সম্পর্কের বিষয় নিয়ে গুরুত্বপূর্ণ চিঠিপত্রের আদান-প্রদানের সূচনা হয়। মজুমদার এই চিঠিপত্র ছাপার অক্ষরে প্রকাশ করেন। এরপর এটি ব্রিটেন ও ভারত - উভয় দেশেই বিতর্কের সৃষ্টি করে। মুলার প্রকাশ্যে বলেছিলেন যে মজুমদার খ্রিস্ট ধর্মে ধর্মান্তরিত হয়ে গিয়ে এখন খ্রিস্টান। কিন্তু মজুমদার তার এই বক্তব্য প্রত্যাখ্যান করেছিলেন। তিনি যুক্তি দিয়েছিলেন যে, আত্মত্যাগের নমুনা হিসাবে যিশুর প্রতি তার নিজের ইতিবাচক দৃষ্টিভঙ্গিকে "খ্রিস্টান" আখ্যাটি যথাযথভাবে ব্যাখ্যা করে না। ব্রাহ্ম দর্শনের মধ্যে দিয়েই তিনি যিশুর ক্রিয়া ও ঈশ্বরত্বের দাবীকে ব্যাখ্যা করেছেন। পরিবর্তে মুলার বলেছিলেন যে খ্রিস্টানদের ব্রাহ্মদের কাছ থেকে শিক্ষা নেওয়া উচিত এবং প্রায়শ্চিত্তের প্রচলিত খ্রিস্টান প্রথাটি বিসর্জন দেওয়া উচিত।
মজুমদার ব্রাহ্ম আন্দোলনের আধ্যাত্মিক ও সামাজিক আদর্শ সম্পর্কেও বেশ কয়েকটি বই লিখেছিলেন। তিনি কেশবচন্দ্র সেনের একটি জীবনী লেখেন,  দ্য লাইফ অ্যান্ড টিচিংস অব কেশবচন্দ্র সেন  (১৮৮৭)। তিনি রামকৃষ্ণ দেবের একটি জীবনীও লিখেছিলেন। তার প্রতি মজুমদারের গভীর শ্রদ্ধা ছিল। তিনি ১৮৯৩ সালে শিকাগোতে বিশ্ব ধর্মের সংসদে ব্রাহ্মসমাজের প্রতিনিধি হিসাবে যোগ দিয়েছিলেন। ১৮৯৩ সালের অক্টোবরে মজুমদার আমেরিকান অ্যান্টিকুয়ারিয়ান সোসাইটির সদস্য নির্বাচিত হন।
গুরু
গুরু (সংস্কৃত: गुरु) একটি সংস্কৃত শব্দ, এবং এর অর্থ "পরামর্শদাতা, পথপ্রদর্শক, বিশেষজ্ঞ বা শিক্ষক"। আক্ষরিক অর্থে অন্ধকার দূর করা। গুরু হলেন আধ্যাত্মিক জগতের পথ প্রদর্শক। তিনি অধ্যাত্মজ্ঞান প্রদান করেন। ঐতিহ্যগতভাবে, গুরু শিষ্য বা ছাত্রের কাছে শ্রদ্ধেয় ব্যক্তিত্ব। গুরু একজন "পরামর্শদাতা" হিসাবে কাজ করেন। পিতামাতা, শিক্ষক বা নিজের বৌদ্ধিক সত্ত্বাকেও গুরু নামে অভিহিত করার প্রথা রয়েছে।
গুরু ধারণার প্রাচীনতম উল্লেখ হিন্দুধর্মের প্রাথমিক বৈদিক গ্রন্থে পাওয়া যায়। গুরু ও গুরুকুলা- গুরু দ্বারা পরিচালিত একটি দর্শন, খ্রিস্টপূর্ব ১ম সহস্রাব্দে ভারতে একটি প্রতিষ্ঠিত ঐতিহ্য ছিল এবং এগুলি বিভিন্ন বেদ, উপনিষদ, হিন্দু দর্শনের বিভিন্ন শাখায় গ্রন্থ রচনা এবং প্রেরণে সাহায্য করেছিল এবং বৈদিক আধ্যাত্মিক জ্ঞান থেকে শুরু করে বিভিন্ন শিল্পকলা পর্যন্ত শাস্ত্র।  খ্রিস্টীয় প্রথম সহস্রাব্দের মাঝামাঝি পর্যন্ত, প্রত্নতাত্ত্বিক এবং এপিগ্রাফিকাল প্রমাণগুলি বলে যে ভারতে গুরুদের অসংখ্য বৃহত্তর প্রতিষ্ঠান বিদ্যমান ছিল, কিছু হিন্দু মন্দিরের কাছে, যেখানে গুরু-শিষ্য ঐতিহ্য বিভিন্ন সংরক্ষণ, তৈরি এবং প্রেরণ করতে সাহায্য করেছিলজ্ঞানের ক্ষেত্র। এই গুরুগণ হিন্দু ধর্মগ্রন্থ, বৌদ্ধগ্রন্থ, ব্যাকরণ, দর্শন, মার্শাল আর্ট, সঙ্গীত ও চিত্রকলা সহ বিস্তৃত গবেষণার নেতৃত্ব দিয়েছিলেন।
গুরুর ঐতিহ্যটি জৈনধর্মেও পাওয়া যায়, একটি আধ্যাত্মিক ধর্মগুরুকে উল্লেখ করে, একটি ভূমিকা যা সাধারণত একটি জৈন তপস্বী দ্বারা পরিবেশন করা হয়। শিখধর্মে, ১৫ শতকে প্রতিষ্ঠার পর থেকে গুরু ঐতিহ্য একটি গুরুত্বপূর্ণ ভূমিকা পালন করেছে, এর প্রতিষ্ঠাতা গুরু নানক এবং এর ধর্মগ্রন্থ গুরু গ্রন্থ সাহিব হিসাবে উল্লেখ করা হয়েছে। বজ্রযান বৌদ্ধ ধর্মে গুরু ধারণাটি সমৃদ্ধ হয়েছে, যেখানে তান্ত্রিক গুরুকে উপাসনা করা হয় এবং যার নির্দেশ কখনও লঙ্ঘন করা উচিত নয়।
সংজ্ঞা ও ব্যুৎপত্তি
গুরু শব্দ, একটি বিশেষ্য, সংস্কৃত ভাষায় "শিক্ষক" বোঝায়, কিন্তু প্রাচীন ভারতীয় ঐতিহ্যে এটির তাৎপর্যপূর্ণ প্রাসঙ্গিক অর্থ রয়েছে। গুরু এমন একজনের চেয়ে বেশি যিনি নির্দিষ্ট ধরনের জ্ঞান শেখান, এবং এর আওতায় এমন একজনকে অন্তর্ভুক্ত করেন যিনি একজন "পরামর্শদাতা, মন এবং আত্মার এক ধরনের পিতা -মাতা, যিনি মূল্যবোধ (যম এবং নিয়াম) এবং অভিজ্ঞতাগত জ্ঞানকে সাহায্য করেন সুনির্দিষ্ট জ্ঞান, জীবনের একটি উদাহরণ, একটি অনুপ্রেরণামূলক উৎস এবং যিনি জীবনের অর্থ প্রকাশ করেন।" শব্দটি সংস্কৃত শব্দ থেকে নেওয়া বা ধার করা অন্যান্য ভাষায় একই অর্থ, যেমন হিন্দি, মারাঠি, পাঞ্জাবি, তামিল, তেলুগু, কন্নড়, মালয়ালম, ওড়িয়া, বাংলা, গুজরাটি এবং নেপালি। মালায়ালাম শব্দ আচার্য বা আসান সংস্কৃত শব্দ আচার্য থেকে উদ্ভূত।
বিশেষ্য হিসেবে শব্দের অর্থ জ্ঞানের অপরিবর্তক (জ্ঞান; এছাড়াও পালি: নান)।একটি বিশেষণ হিসাবে, এর অর্থ 'ভারী,' বা 'ভারী', এই অর্থে "জ্ঞানের সাথে ভারী", আধ্যাত্মিক জ্ঞানের সাথে ভারী, "আধ্যাত্মিক ওজনের সাথে ভারী," "এর সাথে ভারী ধর্মগ্রন্থ এবং উপলব্ধির ভাল গুণাবলী, " বা" ভারী কজ্ঞান সম্পদ." শব্দটির মূল আছে সংস্কৃত গ্রি (আহ্বান করা, বা প্রশংসা করা), এবং গুর শব্দের সাথে একটি সংযোগ থাকতে পারে, যার অর্থ 'উত্থাপন করা, উত্তোলন করা, বা প্রচেষ্টা করা।'
সংস্কৃত গুরু ল্যাটিন গ্রাভিসের ভারী জ্ঞানী; কবর, ভারী, গুরুতর এবং গ্রিক βαρύς বারুস 'ভারী'। তিনটিই প্রোটো-ইন্দো-ইউরোপীয় মূল *gʷerə- থেকে এসেছে, বিশেষ করে শূন্য-গ্রেড ফর্ম *gʷr̥ə-।
গুরুর সমতুল্য নারীকে বলা হয় গুরভি। গুরুর স্ত্রী হলেন গুরু পাটনি বা গুরু মা। গুরুর পুত্র হলেন গুরু পুত্র, আর গুরু কন্যা হলেন গুরু পুত্রী।
অন্ধকার ও আলো
"गुशब्दस्त्वन्धकारः स्यात्‌ रुशब्दस्तन्निरोधकः । अन्धकारनिरोधित्वात्‌ गुरुरित्यभिधीयते ॥ १६॥
সিলেবল "গু" মানে অন্ধকার, সিলেবল "রু", যিনি তাদের দূর করেন, অন্ধকার দূর করার শক্তির কারণে, এইভাবে গুরুর নামকরণ করা হয়েছে।"
- অদ্বয়তারক উপনিষদ
একটি জনপ্রিয় ব্যুৎপত্তিগত তত্ত্ব "গুরু" শব্দটিকে সিলেবল গু এবং রু এর উপর ভিত্তি করে বিবেচনা করে, যা এটি দাবি করে যথাক্রমে অন্ধকার এবং "আলো যা এটিকে দূর করে"। গুরুকে দেখা যায় যিনি "অজ্ঞতার অন্ধকার দূর করেন।"
রিন্ডার ক্রেনেনবার্গ একমত নন, বলেছেন যে অন্ধকার এবং আলোর সাথে গুরু শব্দের কোন সম্পর্ক নেই। তিনি এটিকে লোক ব্যুৎপত্তি হিসেবে বর্ণনা করেছেন।
জোয়েল ম্লেকো বলেছেন, "গু মানে অজ্ঞতা, আর রু মানে বিতরণকারী," গুরু মানে সেই ব্যক্তি যিনি "অজ্ঞতা, সকল প্রকার অজ্ঞতা দূর করেন", আধ্যাত্মিক থেকে শুরু করে নৃত্য, সঙ্গীত, খেলাধুলা এবং অন্যান্য দক্ষতা। ক্যারেন পেচেলিস বলেছেন যে, জনপ্রিয় ভাষায়, "অন্ধকার দূরকারী, যিনি পথ নির্দেশ করেন" গুরুর সংজ্ঞা ভারতীয় ঐতিহ্যে প্রচলিত।
ওয়েস্টার্ন রহস্যবাদ ও ধর্মবিজ্ঞানে, পিয়ের রিফার্ড "গুপ্ত" এবং "বৈজ্ঞানিক" ব্যুৎপত্তিগুলির মধ্যে পার্থক্য তৈরি করেছেন, যা 'গুরু' এর আগের ব্যুৎপত্তির উদাহরণ হিসাবে উল্লেখ করা হয়েছে, যার উৎপত্তি গু (অন্ধকার) হিসাবে উপস্থাপন করা হয়েছে এবং রু (দূরে ঠেলে); পরবর্তীতে তিনি "গুরু" দ্বারা 'ভারী' অর্থ দিয়ে উদাহরণ দেন।
হিন্দুধর্মে
গুরু হিন্দু ধর্মের ঐতিহ্যের একটি প্রাচীন এবং কেন্দ্রীয় ব্যক্তিত্ব। চূড়ান্ত মুক্তি, তৃপ্তি, মোক্ষ আকারে স্বাধীনতা এবং অন্তর্নিহিততা হিন্দু বিশ্বাসে দুটি উপায়ে অর্জনযোগ্য বলে বিবেচিত হয়: গুরুর সহায়তায়, এবং হিন্দু দর্শনের কিছু স্কুলে পুনর্জন্ম সহ কর্ম প্রক্রিয়ার মাধ্যমে বিবর্তনের সাথে। হিন্দুধর্মে একটি পৃথক পর্যায়ে, গুরু অনেক বিষয়, যার মধ্যে দক্ষতার শিক্ষক হওয়া, একজন পরামর্শদাতা, একজন যিনি মনের জন্ম এবং নিজের আত্মার উপলব্ধিতে সহায়তা করেন, যিনি মূল্যবোধ এবং পরীক্ষামূলক জ্ঞান, একটি উদাহরণ, একটিঅনুপ্রেরণা এবং যিনি ছাত্রের (শিষ্য) আধ্যাত্মিক বিকাশে পথ দেখাতে সাহায্য করেন। একটি সামাজিক ও ধর্মীয় পর্যায়ে, গুরু ধর্ম এবং হিন্দুদের জীবনধারা অব্যাহত রাখতে সাহায্য করে। এইভাবে গুরুর হিন্দু সংস্কৃতিতে ঐতিহাসিক, শ্রদ্ধেয় এবং গুরুত্বপূর্ণ ভূমিকা রয়েছে।
শাস্ত্র
বৈদিক গ্রন্থের আদি স্তরে গুরু শব্দটি উল্লেখ করা হয়েছে। ঋগ্বেদের ৪.৫.৬ স্তোরে, উদাহরণস্বরূপ, জোয়েল ম্লেকো বলেন, গুরুকে বর্ণনা করেছেন, "আত্মার জ্ঞানের উৎস এবং অনুপ্রেরণাকারী, বাস্তবতার সারমর্ম", যিনি খোঁজেন তার জন্য।
উপনিষদ, যা বৈদিক পাঠের পরবর্তী স্তর, গুরু উল্লেখ। ছান্দোগ্য উপনিষদ, উদাহরণস্বরূপ ৪..৪ অধ্যায়, ঘোষণা করে যে, শুধুমাত্র গুরু দ্বারাই যে ব্যক্তি গুরুত্বপূর্ণ জ্ঞান অর্জন করে, অন্তর্দৃষ্টি যা আত্ম-জ্ঞানের দিকে পরিচালিত করে। কঠ উপনিষদ, শ্লোক ১.২.৮ তে গুরুকে জ্ঞান অর্জনের জন্য অপরিহার্য বলে ঘোষণা করেছে। তৈত্তিরীয় উপনিষদের ৩য় অধ্যায়ে মানুষের জ্ঞানকে এমনভাবে বর্ণনা করা হয়েছে যা, গুরু ও শিষ্যকে এক্সপোজিশনের মাধ্যমে সংযুক্ত করে, যেমন একটি শিশু পিতা ও মাতার মধ্যে সংযোগের মাধ্যম প্রসব।  তৈত্তিরীয় উপনিষদে, গুরু তখন শিষ্যকে আহ্বান জানান, ম্লেকো বলেন, "সত্যকে সংগ্রাম, আবিষ্কার এবং অনুভব করা, যা মহাবিশ্বের উৎস, অবস্থান এবং শেষ।"
হিন্দুশাস্ত্রে গুরুর প্রতি শ্রদ্ধার প্রাচীন ঐতিহ্য শ্বেতাশ্বর উপনিষদের ৬.২৩ তে স্পষ্ট, যা গুরুর প্রতি ঈশ্বরের মতই শ্রদ্ধা ও ভক্তির প্রয়োজনের সমান,
"यस्य देवे परा भक्तिः यथा देवे तथा गुरौ । तस्यैते कथिता ह्यर्थाः प्रकाशन्ते महात्मनः ॥ २३ ॥ যার সর্বোচ্চ ভক্তি (প্রেম, ভক্তি) দেব (দেবতা), ঠিক তার দেবের মত, তাই তার গুরুর জন্য, তার কাছে যিনি উচ্চ মনের, এই শিক্ষাগুলো আলোকিত হবে।"
- শ্বেতাশ্বর উপনিষদ ৬.২৩
ভগবদ্গীতা হল একটি সংলাপ যেখানে কৃষ্ণ অর্জুনের সাথে গুরুর ভূমিকার কথা বলেন এবং একইভাবে ৪.৩৪ শ্লোকে জোর দিয়ে বলেছেন যে যারা তাদের বিষয় ভালভাবে জানে তারা ভাল ছাত্রদের জন্য আগ্রহী, এবং শিষ্য এরকম একজন গুরুর কাছ থেকে শিখতে পারেশ্রদ্ধা, সেবা, প্রচেষ্টা এবং তদন্তের প্রক্রিয়া।
শিষ্যকে সাহায্য করার ক্ষমতা, ভূমিকা ও পদ্ধতি
অদ্বৈত বেদান্ত দার্শনিক আদি শঙ্করের অষ্টম শতাব্দীর হিন্দু পাঠ উপদেশাসহরী শিক্ষার্থীদের মূল্যায়ন ও নির্দেশনা দিতে গুরুর ভূমিকা নিয়ে আলোচনা করেছেন। ১ম অধ্যায়ে তিনি বলেছেন যে শিক্ষক একজন পাইলট, যেহেতু শিক্ষার্থী জ্ঞানের যাত্রায় হাঁটছে, সে ছাত্রদের সারি হিসাবে ভেলা। পাঠ্যটি একজন শিক্ষকের প্রয়োজনীয়তা, ভূমিকা এবং বৈশিষ্ট্য বর্ণনা করে, নিম্নরূপ:
"যখন শিক্ষক লক্ষণগুলি থেকে জানতে পারেন যে জ্ঞানটি শিক্ষার্থী দ্বারা উপলব্ধি করা হয়নি বা ভুলভাবে ধরা পড়েছে, তখন তার উচিত ছাত্রের অ-বোধগম্যতার কারণগুলি দূর করা। এর মধ্যে রয়েছে ছাত্রের অতীত এবং বর্তমান জ্ঞান, বৈষম্যের বিষয় এবং যুক্তির নিয়ম, পূর্ববর্তী জ্ঞানের অভাব, অনিয়ন্ত্রিত আচরণ এবং বক্তৃতা, জনপ্রিয়তা, তার পিতৃত্বের ভ্রান্তি ইত্যাদি নৈতিক ত্রুটিগুলি যা সেই কারণগুলির বিপরীত। শিক্ষককে অবশ্যই শিক্ষার্থীদের মধ্যে নির্দেশ দিতে হবে যা শ্রুতি ও স্মৃতি দ্বারা নির্দেশিত, যেমন রাগ এড়ানো, অহিংসা এবং অন্যান্যদের সমন্বয়ে যম, এছাড়াও আচরণের নিয়ম যা জ্ঞানের সাথে অসঙ্গতিপূর্ণ নয়। তার [শিক্ষক] ছাত্রদের নম্রতার মতো গুণাবলীর উপরও ভালোভাবে প্রভাবিত করা উচিত, যা জ্ঞানের মাধ্যম।"
- আদি শঙ্কর, উপদেশ সাহসী ১.৪-১.৫
"শিক্ষক হলেন এমন একজন যিনি [ছাত্রের] প্রশ্নগুলি বোঝার এবং তাদের মনে রাখার মত যুক্তি উপস্থাপনের ক্ষমতা দিয়ে থাকেন। শিক্ষকের প্রশান্তি, আত্মনিয়ন্ত্রণ, সহানুভূতি এবং অন্যদের সাহায্য করার আকাঙ্ক্ষা রয়েছে, যিনি শ্রুতি গ্রন্থে (বেদ, উপনিষদ) পারদর্শী, এবং এখানে এবং পরকালে আনন্দের সাথে সংযুক্ত নন, বিষয় জানেন এবং সেই জ্ঞানে প্রতিষ্ঠিত। তিনি কখনই আচরণের নিয়মের লঙ্ঘনকারী নন, দূর্বলতা, অহংকার, ছলনা, ধূর্ততা, জালিয়াতি, হিংসা, মিথ্যা, অহংকার এবং সংযুক্তির মতো দুর্বলতাবিহীন। শিক্ষকের একমাত্র লক্ষ্য অন্যদের সাহায্য করা এবং জ্ঞান প্রদানের ইচ্ছা।"
- আদি শঙ্কর, উপদেশ সাহসী ১.৬
আদি শঙ্করা একটি ধারাবাহিক উদাহরণ উপস্থাপন করেছেন যেখানে তিনি দৃঢ়তার সাথে বলেছেন যে একজন শিক্ষার্থীকে গাইড করার সর্বোত্তম উপায় হল তাৎক্ষণিক উত্তর দেওয়া নয়, বরং সংলাপ-ভিত্তিক প্রশ্নগুলি যা শিক্ষার্থীকে উত্তর আবিষ্কার এবং বুঝতে সক্ষম করে।
গুরুকুল ও গুরু-শিষ্য ঐতিহ্য
গুরুকুল জঙ্গলে কুঁড়েঘর হবে, অথবা এটি কিছু ক্ষেত্রে, মঠ, যা ভারতের বিভিন্ন অঞ্চলে মঠ বা আশ্রম বা সমপ্রদায় নামে পরিচিত। এগুলির গুরুদের বংশ ছিল, যারা হিন্দু দর্শন বা বাণিজ্যের নির্দিষ্ট স্কুলে অধ্যয়ন করবে এবং তাদের উপর মনোযোগ দেবে, এবং এগুলি গুরু-শিষ্য পরম্পরা (শিক্ষক-ছাত্র ঐতিহ্য) নামে পরিচিত ছিল। এই গুরু-পরিচালিত traditionতিহ্যের মধ্যে রয়েছে ভাস্কর্য, কবিতা এবং সংগীতের মতো শিল্প।
খ্রিস্টীয় চতুর্থ শতাব্দীর শিলালিপিগুলি হিন্দু মন্দিরের চারপাশে গুরুকুলের অস্তিত্বের প্রমাণ দেয়, যাকে ঘটিক বা মঠ বলা হয়, যেখানে বেদ অধ্যয়ন করা হয়েছিল। দক্ষিণ ভারতে, নবম শতাব্দীর হিন্দু মন্দিরের সাথে যুক্ত বৈদিক বিদ্যালয়গুলিকে কালাই বা সালাই বলা হত, এবং এগুলি শিক্ষার্থীদের এবং পণ্ডিতদের বিনামূল্যে থাকার ব্যবস্থা এবং থাকার ব্যবস্থা করেছিল। প্রত্নতাত্ত্বিক ও প্রত্নতত্ত্বীয় প্রমাণ থেকে জানা যায় যে, হিন্দু মন্দিরের কাছে প্রাচীন এবং মধ্যযুগীয় যুগের গুরুকুলগুলি হিন্দু ধর্মগ্রন্থ থেকে বৌদ্ধ গ্রন্থ, ব্যাকরণ, দর্শন, মার্শাল আর্ট, সঙ্গীত এবং চিত্রকলা পর্যন্ত বিস্তৃত অধ্যয়নের প্রস্তাব দেয়।
গুরু (শিক্ষক) শিশু (শিষ্য) পরমপাড়া বা গুরু পরম্পরা, যেখানে জ্ঞান (যে কোন ক্ষেত্রে) পরবর্তী প্রজন্মের মাধ্যমে চলে যায়। এটি শিক্ষার ঐতিহ্যবাহী, আবাসিক পদ্ধতি, যেখানে শিশু রয়ে যায় এবং পরিবারের সদস্য হিসেবে তার গুরুর সাথে শিখে। হিন্দু দর্শন, মার্শাল আর্ট, সঙ্গীত, নৃত্য থেকে শুরু করে বিভিন্ন বেদাঙ্গ পর্যন্ত ঐতিহ্যবাহী গুরু-সস্য পরম্পরায় অধ্যয়নের ক্ষেত্রগুলি ছিল বৈচিত্র্যময়।
লিঙ্গ ও বর্ণ
হিন্দু গ্রন্থগুলি গুরু এবং শিক্ষার প্রবেশাধিকার পুরুষদের এবং নির্দিষ্ট বর্ণের মধ্যে সীমাবদ্ধ কিনা তা নিয়ে একটি বিরোধপূর্ণ দৃষ্টিভঙ্গি প্রদান করে। বেদ এবং উপনিষদ কখনই লিঙ্গ বা বর্ণের উপর ভিত্তি করে কোন বিধিনিষেধের কথা উল্লেখ করে না। যজুর্বেদ এবং অথর্ববেদ গ্রন্থে বলা হয়েছে যে জ্ঞান প্রত্যেকের জন্য, এবং নারী এবং সমাজের সকল শ্রেণীর মানুষ যারা গুরু এবং বৈদিক গবেষণায় অংশগ্রহণ করে তাদের উদাহরণ প্রদান করে। উপনিষদ দাবি করে যে কারো জন্ম আধ্যাত্মিক জ্ঞানের যোগ্যতা নির্ধারণ করে না, কেবল একজনের প্রচেষ্টা এবং আন্তরিকতা গুরুত্বপূর্ণ।
তত্ত্বগতভাবে, প্রাথমিক ধর্ম-সূত্র ও ধর্মশাস্ত্র, যেমন পরস্কর গ্রহ্যসূত্র, গৌতম স্মৃতি এবং যাজ্ঞবল্ক্য স্মৃতি, চারটি বর্ণই জ্ঞানের সকল ক্ষেত্রে যোগ্য; যখন মনুস্মৃতি শ্লোকগুলি বলে যে বৈদিক অধ্যয়ন পাওয়া যায়শুধুমাত্র তিনটি বর্ণের পুরুষদের জন্য, শূদ্র এবং মহিলাদের জন্য অনুপলব্ধ। অনুশীলনে, স্টেলা ক্রাম্রিচ এবং অন্যান্যরা, গুরু ঐতিহ্য এবং শিক্ষার প্রাপ্যতা প্রাচীন ও মধ্যযুগীয় সমাজের সকল বিভাগে বিস্তৃত।  লিস ম্যাককিন বলেছেন যে গুরু ধারণাটি শ্রেণী এবং বর্ণ পটভূমির পরিসরে প্রচলিত ছিল এবং শিষ্যরা একজন গুরুকে আকৃষ্ট করে উভয় লিঙ্গ এবং শ্রেণী এবং বর্ণের উভয় থেকে। খ্রিস্টীয় প্রথম সহস্রাব্দের মাঝামাঝি সময়ে শুরু হওয়া হিন্দুধর্মের ভক্তি আন্দোলনের সময় গুরুগণ নারী এবং সকল বর্ণের সদস্য ছিলেন।
বৈশিষ্ট্য
অদ্বৈতকারক উপনিষদে বলা হয়েছে যে প্রকৃত শিক্ষক জ্ঞানের ক্ষেত্রে একজন মাস্টার, বেদে পারদর্শী, হিংসা মুক্ত, যোগব্যায়াম জানেন, যোগীর মতো সহজ জীবন যাপন করেন, আত্মার জ্ঞান উপলব্ধি করেছেন (আত্মা, স্ব)। কিছু ধর্মগ্রন্থ এবং গুরুগণ মিথ্যা শিক্ষকদের বিরুদ্ধে সতর্ক করেছেন, এবং সুপারিশ করেছেন যে আধ্যাত্মিক সন্ধানকারী তাকে গ্রহণ করার আগে গুরুকে পরীক্ষা করুন। স্বামী বিবেকানন্দ বলেছিলেন যে অনেক অযোগ্য গুরু আছেন, এবং একজন সত্যিকারের গুরুকে শাস্ত্রের চেতনা বোঝা উচিত, একটি বিশুদ্ধ চরিত্রের অধিকারী হওয়া উচিত এবং পাপ থেকে মুক্ত হওয়া উচিত এবং অর্থহীন এবং খ্যাতির লোভ ছাড়াই নিঃস্বার্থ হওয়া উচিত।
ইন্ডোলজিস্ট জর্জ ফিউরস্টাইনের মতে, হিন্দু ধর্মের কিছু ঐতিহ্যে, যখন কেউ আত্ম-জ্ঞানের অবস্থায় পৌঁছায়, তখন নিজের আত্মা গুরু হয়ে ওঠে। ফিউয়ারস্টাইন বলেন, তন্ত্রে, গুরু হলেন "যে ফেরি একজনকে অস্তিত্বের সমুদ্রের ওপারে নিয়ে যায়।" একজন সত্যিকারের গুরু একজন শিক্ষার্থীর আধ্যাত্মিক বিকাশকে পথ দেখান এবং পরামর্শ দেন, কারণ যোগ-বিজা বলে, অন্তহীন যুক্তি এবং ব্যাকরণ বিভ্রান্তির দিকে নিয়ে যায়, সন্তুষ্টি নয়। যাইহোক, বিভিন্ন হিন্দু গ্রন্থে সঠিক গুরুকে খুঁজে পেতে এবং ভুলদের এড়িয়ে চলার ক্ষেত্রে বিচক্ষণতা ও পরিশ্রমের বিষয়ে সতর্ক করা হয়েছে। উদাহরণস্বরূপ, কুলা-অর্ণব পাঠ্যে নিম্নলিখিত নির্দেশিকা রয়েছে:
"গুরু প্রতিটি ঘরে প্রদীপের মতো অসংখ্য। কিন্তু, হে দেবী, খুঁজে পাওয়া মুশকিল এমন একজন গুরু যিনি সূর্যের মতো সবকিছু আলোকিত করেন। বেদ, পাঠ্যপুস্তক ইত্যাদিতে দক্ষ গুরুগণ অসংখ্য। কিন্তু, হে দেবী, খুঁজে পাওয়া মুশকিল একজন গুরু যিনি পরম সত্যে পারদর্শী। গুরু যারা তাদের শিষ্যদের সম্পদ লুটে নেয় তারা অসংখ্য। কিন্তু, হে দেবী, খুঁজে পাওয়া কঠিন একজন গুরু যিনি শিষ্যদের কষ্ট দূর করেন। পৃথিবীতে অসংখ্য যারা সামাজিক শ্রেণী, জীবনের পর্যায় এবং পরিবারে অভিপ্রায় রয়েছে। কিন্তু যে সকল চিন্তামুক্ত, তাকে গুরু পাওয়া কঠিন। একজন বুদ্ধিমান ব্যক্তির উচিত এমন একজন গুরুকে বেছে নেওয়া যার দ্বারা পরম সুখ লাভ হয় এবং শুধুমাত্র একজন গুরু এবং অন্য কেউ নয়।"
- কুলা -অর্ণব
একজন সত্যিকারের গুরু হলেন কুল-অর্ণব, যিনি তাঁর প্রচারিত সাধারণ পুণ্যময় জীবন যাপন করেন, তিনি তাঁর জ্ঞানে স্থির এবং দৃঢ়, স্বয়ং (আত্মা) এবং ব্রহ্ম (চূড়ান্ত বাস্তবতা) জ্ঞানের সাথে মাস্টার যোগী। গুরু হলেন যিনি একজন শিক্ষার্থীকে জ্ঞান ও আত্মোপলব্ধির যাত্রায় সূচনা করেন, প্রেরণ করেন, নির্দেশনা দেন, আলোকিত করেন, বিতর্ক করেন এবং সংশোধন করেন। সফল গুরুর বৈশিষ্ট্য হল শিষ্যকে অন্য গুরু, যিনি তাকে অতিক্রম করেন, এবং নিজের কাছে গুরু হয়ে উঠতে সাহায্য করেন, যা অভ্যন্তরীণ আধ্যাত্মিকতা এবং নীতির দ্বারা চালিত।
আধুনিক হিন্দুধর্মে
আধুনিক নব্য হিন্দুধর্মে, ক্রেনেনবার্গ রাজ্যের গুরু সম্পূর্ণ ভিন্ন ধারণার কথা উল্লেখ করতে পারেন, যেমন আধ্যাত্মিক উপদেষ্টা, অথবা মন্দিরের বাইরে ঐতিহ্যবাহী আচার অনুষ্ঠান পালনকারী কেউ, বা তন্ত্র বা যোগ বা পূর্বাঞ্চলের একজন আলোকিত মাস্টারশিল্প যা তার অভিজ্ঞতা থেকে তার কর্তৃত্ব অর্জন করে, অথবা একটি সম্প্রদায়ের ভক্তদের একটি গোষ্ঠীর দ্বারা একটি সম্প্রদায়ের দ্বারা ঈশ্বর-অবতার হিসাবে বিবেচিত কাউকে উল্লেখ করা হয়।
গুরুর প্রতি শ্রদ্ধার ঐতিহ্য আধুনিক হিন্দুধর্মের মধ্যে বেশ কয়েকটি ধর্মে অব্যাহত রয়েছে, কিন্তু একজন ভাববাদী হিসেবে বিবেচিত হওয়ার পরিবর্তে, গুরুকে এমন একজন ব্যক্তি হিসেবে দেখা হয় যিনি আধ্যাত্মিকতা, সত্তার একত্ব এবং জীবনের অর্থ নির্দেশ করেন।
বৌদ্ধধর্মে
বৌদ্ধধর্মের কিছু রূপে, রীতা গ্রস বলেছেন, গুরু ধারণাটি সর্বোচ্চ গুরুত্বের। গুরুকে পালিতে গরু বলা হয়। গুরু হলেন শিক্ষক, যিনি আধ্যাত্মিক এবং ধর্মীয় জ্ঞান শেখান। গুরু এমন কেউ হতে পারেন যিনি এই জ্ঞান শিক্ষা দেন এবং সাধারণত আকরিয়া বা উপজ্জায়া হওয়ার প্রয়োজন হয় না। গুরু একজন ব্যক্তিগত শিক্ষকও হতে পারেন। বুদ্ধকে লোকগারু বলা হয়, যার অর্থ "বিশ্বের শিক্ষক"।
বজ্রযান বৌদ্ধধর্মের তান্ত্রিক শিক্ষায়, আচারের জন্য একজন গুরুর নির্দেশনা প্রয়োজন। গুরুকে অপরিহার্য মনে করা হয় এবং বৌদ্ধ ভক্তদের কাছে গুরু হলেন "আলোকিত শিক্ষক এবং আচারের মাস্টার", স্টিফেন বার্কউইটজ বলেন।  গুরু বজ্রগুরু (আক্ষরিক অর্থে "হীরা গুরু") নামে পরিচিত। তিব্বত এবং দক্ষিণ এশিয়ায় পাওয়া বজ্রযান বৌদ্ধ সম্প্রদায়ের ছাত্রদের একটি বিশেষ তন্ত্র অনুশীলনের অনুমতি দেওয়ার আগে দীক্ষা বা আনুষ্ঠানিক ক্ষমতায়ন প্রয়োজন।  তন্ত্র বলে যে গুরু বুদ্ধের সমতুল্য, বার্কউইটস বলেছেন, এবং উপাসনা করার জন্য একটি ব্যক্তিত্ব এবং যার নির্দেশাবলী কখনই লঙ্ঘন করা উচিত নয়।
"গুরু হলেন বুদ্ধ, গুরু হলেন ধম্ম এবং গুরু হলেন সংঘ। গুরু মহিমান্বিত বজ্রধারা, এই জীবনে একমাত্র গুরুই [জাগরণের] মাধ্যম। অতএব, যে কেউ বুদ্ধত্বের রাজ্য অর্জন করতে ইচ্ছুক তার গুরুকে খুশি করা উচিত।"
- গুহ্যসনয় সাধনমালা ২৮
বিভিন্ন বৌদ্ধ ঐতিহ্যে, গুরুর সমতুল্য শব্দ আছে, যার মধ্যে রয়েছে শাস্ত্রী (শিক্ষক), কল্যাণ মিত্র (বন্ধুত্বপূর্ণ পথপ্রদর্শক, পালি: কল্যাণ-মিত্তা), আচার্য (মাস্টার), এবং বজ্র-আচার্য (হায়ারোফ্যান্ট)। অ্যালেক্স ওয়েম্যান বলেন, গুরুকে আক্ষরিক অর্থে "ভারী" হিসেবে বোঝানো হয়েছে, এবং এটি তাদের আধ্যাত্মিক অধ্যয়নের সাথে ক্যানন এবং শাস্ত্রের ওজন বাড়ানোর বৌদ্ধ প্রবণতাকে বোঝায়। মহাযান বৌদ্ধধর্মে, বুদ্ধের একটি শব্দ হল ভাইসাজ্য গুরু, যা "ঔষধ গুরু", বা "একজন ডাক্তার যিনি তার শিক্ষার ঔষধ দ্বারা দুঃখকষ্ট নিরাময় করেন" বোঝায়।
জৈনধর্মে
গুরু জৈনধর্মে আধ্যাত্মিক ধর্মগুরু, এবং সাধারণত জৈন তপস্বীদের দ্বারা পরিবেশন করা একটি ভূমিকা। গুরু হল তিনটি মৌলিক তত্ত্ব (বিভাগ), অন্য দুটি হচ্ছে ধর্ম (শিক্ষা) এবং দেব (দেবত্ব)। গুরু-তত্ত্বই একজন সাধারণ মানুষকে অন্য দুই তত্ত্বের দিকে নিয়ে যায়। জৈনধর্মের স্বাম্বর সম্প্রদায়ের কিছু সম্প্রদায়ের মধ্যে গুরু-শিষ্য বংশের ঐতিহ্যবাহী ব্যবস্থা বিদ্যমান।
গুরুকে জৈন ধর্মে গুরু-বন্দন বা গুরু-উপশতীর সাথে শ্রদ্ধা করা হয়, যেখানে গুরুর প্রতি শ্রদ্ধা ও নৈবেদ্য দেওয়া হয়, এবং গুরু একটি মন্ত্র বা আশীর্বাদ দিয়ে ভক্তের মাথায় অল্প পরিমাণে ভাসকেপ ছিটিয়ে দেন।
শিখধর্মে
"ਜਵਨ ਕਾਲ ਜੋਗੀ ਸ਼ਿਵ ਕੀਯੋ ॥ ਬੇਦ ਰਾਜ ਬ੍ਰਹਮਾ ਜੂ ਥੀਯੋ ॥ ਜਵਨ ਕਾਲ ਸਭ ਲੋਕ ਸਵਾਰਾ ॥ ਨਮਸ਼ਕਾਰ ਹੈ ਤਾਹਿ ਹਮਾਰਾ ॥੩੮੪॥ ਜਵਨ ਕਾਲ ਸਭ ਜਗਤ ਬਨਾਯੋ॥ ਦੇਵ ਦੈਤ ਜੱਛਨ ਉਪਜਾਯੋ ॥ ਆਦਿ ਅੰਤਿ ਏਕੈ ਅਵਤਾਰਾ॥ ਸੋਈ ਗੁਰੂ ਸਮਝਿਯਹੁ ਹਮਾਰਾ ॥੩੮੫॥
অস্থায়ী প্রভু, যিনি শিব, যোগীকে সৃষ্টি করেছেন; যিনি বেদের অধিপতি ব্রহ্মাকে সৃষ্টি করেছেন; টেম্পোরাল লর্ড যিনি পুরো বিশ্বকে সাজিয়েছেন; আমি একই প্রভুকে প্রণাম জানাই। অস্থায়ী প্রভু, যিনি সমগ্র পৃথিবী সৃষ্টি করেছেন; যিনি দেবতা, অসুর এবং যক্ষ সৃষ্টি করেছেন; শুরু থেকে শেষ পর্যন্ত তিনিই একমাত্র রূপ; আমি তাকে শুধু আমার গুরু মনে করি।"
- দাসম গ্রন্থ, ৩৮৪-৩৮৫
শিখ ধর্মাবলম্বীরা শিখধর্মের মৌলিক ছিল, তবে শিখধর্মে ধারণাটি অন্যান্য ব্যবহারের থেকে আলাদা। শিখধর্ম সংস্কৃত শব্দ শিষ্য বা শিষ্য থেকে উদ্ভূত এবং এটি শিক্ষক এবং ছাত্রের মধ্যে সম্পর্ক সম্পর্কে। শিখধর্মে গুরু ধারণাটি দুটি স্তম্ভের উপর দাঁড়িয়ে আছে যেমন মিরি-পিরি। 'পিরি' অর্থ আধ্যাত্মিক কর্তৃত্ব এবং 'মিরি' অর্থ সাময়িক কর্তৃত্ব। ঐতিহ্যগতভাবে, গুরুর ধারণাটি শিখ র্মে কেন্দ্রীয় হিসাবে বিবেচিত হয় এবং এর প্রধান ধর্মগ্রন্থটি গুরু হিসাবে উপসর্গযুক্ত, যাকে গুরু গ্রন্থ সাহিব বলা হয়, সেই শব্দগুলিকে গুরবানী বলা হয়।
আরও দেখুন
-
আর্মি মেডিকেল কলেজ চট্টগ্রাম
আর্মি মেডিকেল কলেজ, চট্টগ্রাম (এএমসিসি) বাংলাদেশের চট্টগ্রাম জেলার একটি মেডিকেল কলেজ। একটি সামরিক মেডিকেল কলেজ। বাংলাদেশ সরকার ২০১৫ সালে এটি প্রতিষ্ঠা করেন। এটি বাংলাদেশ সশস্ত্র বাহিনীর দ্বারা পরিচালিত হয় ও এটি প্রতিরক্ষা মন্ত্রণালয়ের অধীনস্থ কলেজ। বাংলাদেশ সেনাবাহিনীর মেডিকেল সৈন্যদলের মেজর জেনারেল কলেজের আদেশদানকারী।
ইতিহাস
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ৫০ জন করে ছাত্র ভর্তি করানো হয়
নোয়াখালী রেলওয়ে স্টেশন
নোয়াখালী রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার নোয়াখালী সদর উপজেলায় অবস্থিত জেলার প্রধান ও লাকসাম-নোয়াখালী লাইনের সর্বশেষ রেলওয়ে স্টেশন।
ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে নোয়াখালী রেলওয়ে স্টেশন তৈরি করা হয়। যা এখন সর্বশেষ স্টেশন হিসেবে ব্যবহৃত হচ্ছে। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। নোয়াখালী রেলওয়ে স্টেশন থেকে পুরাতন জেলা শহরের দক্ষিণে ইছাখালী পর্যন্ত রেল যোগাযোগ ছিল। ১৯৪৬-১৯৪৭ সালের দিকে নোয়াখালী শহর মেঘনার করালগ্রাসে নিমজ্জিত হবার পর ১৯৫০ সালে নোয়াখালী জেলা শহর মাইজদীতে স্থানান্তর হয়। কালের বিবর্তনে মেঘনা নদী ৪৫/৫০ কিলোমিটার দক্ষিণে চলে গেছে। ফলে নোয়াখালী রেলওয়ে স্টেশন থেকে সূবর্ণচরে রেল লাইন স্থাপনের দাবী জানিয়ে আসছে নোয়াখালীর বিভিন্ন পেশাজীবী।
পরিষেবা
নোয়াখালী রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
নারায়ণগড়
নারায়ণগড় দ্বারা বোঝাতে পারে:
রিচার্ড জনসন
রিচার্ড লিওনার্ড জনসন (Richard Johnson; জন্ম: ২৯ ডিসেম্বর, ১৯৭৪) সারের চার্টসি এলাকায় জন্মগ্রহণকারী কোচ ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও সমারসেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘জনো’ ডাকনামে পরিচিত রিচার্ড জনসন।
শৈশবকাল
সানবারি ম্যানর স্কুল ও স্পেল্টহর্ন কলেজে পড়াশুনো করেছেন তিনি। মোটাসোটা গড়নের সুইং বোলার হিসেবে বেশ জোড়ালো ভঙ্গীমায় রিচার্ড জনসন বোলিং কর্মে অগ্রসর হতেন।
১৯৯২-৯৩ মৌসুমে দক্ষিণ আফ্রিকায় অনুষ্ঠিত কোকাকোলা ইন্টারন্যাশনাল ইয়ুথ ক্রিকেট চ্যালেঞ্জ প্রতিযোগিতায় অংশগ্রহণের মাধ্যমে প্রথমবারের মতো আন্তর্জাতিক ক্রিকেটের সাথে পরিচিত হন। এ পর্যায়ে তিনি ইংল্যান্ড অনূর্ধ্ব-১৮ দলের প্রতিনিধিত্ব করেন। তার সাথে ভবিষ্যতের টেস্ট ক্রিকেটার মার্কাস ট্রেসকোথিক ও বিক্রম সোলাঙ্কি ছিলেন। পরবর্তী শীতকালে ইংল্যান্ড অনূর্ধ্ব-১৯ দলের সদস্যরূপে শ্রীলঙ্কা গমন করেন। সেখানে তিনি একটু যুব টেস্ট ও তিনটি যুব ওডিআইয়ে অংশ নেন। টেস্টের উভয় ইনিংসেই তিনি তিনটি করে উইকেট পান ও মাহেলা জয়াবর্ধনে তার শিকারে পরিণত হয়েছিলেন। এরপর, ওডিআই সিরিজে চার উইকেট পান। এ প্রতিযোগিতায় ১৪.১৬ গড়ে টেস্ট বোলিং ও ১৬.৫০ গড়ে ওডিআইয়ে বোলিং পরিসংখ্যান গড়েছিলেন।